open-index/open-wikipedia-markdown huggingface dataset:
Pohjois-Velebitin kansallispuisto

**Pohjois-Velebitin kansallispuisto** on yksi Kroatian kahdeksasta kansallispuistosta. Se sijaitsee Velebitin 150 kilometriä pitkän vuoriketjun alueella. Puiston pinta-ala on 109 neliökilometriä, ja se on perustettu vuonna 1999. Puistossa on kolme suurta luolaa ja muita karstimaalle tyypillisiä kalkkikivimuodostelmia. Vuorten huipuilla on pakkasta 160 päivänä vuodessa. Alueen eläimistä tunnetuimpia ovat karhut, mutta siellä on myös susia, näätiä, kotkia ja korppikotkia.

## Lähteet

## Aiheesta muualla
Meadow Trish

__NOTOC__

**Meadow Trish** oli Suomen paras lämminverinen ravihevonen 1970-luvun puolivälissä. Se valittiin vuoden lämminveriseksi 1975 ja vuoden hevoseksi 1976. Tamma oli hidas lähtökiihdytyksessä, mutta tunnettiin vauhtikestävyydestä ja kovasta loppukiristä.

Kilpailu-uransa Meadow Trish aloitti kaksivuotiaana Yhdysvalloissa menestyen keskinkertaisesti. Suurin saavutus oli Pennsylvania Sire Stakesin voitto. Kolmivuotiaana Meadow Trish siirtyi Ruotsiin ja aloitti voittamalla yhden Elitloppet-viikonloppun oheislähdöistä. Ikäluokkalähtöjen jälkeen tamma kilpaili hyvällä menestyksellä avoimissa lähdöissä ja suurin voitto tuli Malmloppetista.

Meadow Trish siirtyi 7-vuotiaana Pentti Niemelän omistukseen ja Jan-Erik Nygårdin valmennukseen. Se oli silloin saavutuksiltaan paras ja hinnaltaan kallein Suomeen tuotu ravihevonen. Tamman myynti herätti harmistusta Ruotsissa. Travrondenin pääkirjoituksessa valiteltiin, että huippusukuinen ja hyvin menestynyt tamma, jolla oli korkea jalostusarvo myytiin ulkomaille. Ennen Suomeen tuloaan Meadow Trish voitti kerran Saksassa.

Uudessa kotimaassa alku ei ollut odotusten mukainen ja useiden tappioiden jälkeen toiveet tamman menestyksestä oli jo unohdettu, kun Allan Korpi ajoi sen lainaohjastajana yllätysvoittoon Suurmestaruusajossa. Tämän jälkeen Meadow Trish siirtyi Pekka Korven valmennukseen. Loppukaudesta 1975 se voitti useita suurkilpailuja kotimaassa ja Solvalla-Käpylä-ottelun avoimen lähdön Solvallassa sekä valittiin vuoden lämminveriseksi.

Seuraavana talvena liikemies Karl Lindroos osti puolet Meadow Trishistä ja menestys jatkui keväällä 1976. Seinäjoki-ajon ja Kultaloimen voiton jälkeen tamma sai kutsun Elitloppetiin, mutta joutui ähkyn takia jäämään pois kilpailusta. Vuoden suurin voitto tuli Suur-Hollola-ajosta. Tammavaltikan ja pitkän matkan Tammer-ajon se voitti jo toistamiseen. Kauden päätteeksi Meadow Trish valittiin Suomessa vuoden hevoseksi.

Vuonna 1977 Meadow Trish kilpaili vielä kahdesti, mutta sen jälkeen kilpailu-ura oli ohi ja tamma siirtyi siitokseen, jossa odotukset olivat suvun ja kilpailusaavutusten vuoksi korkealla. Tamma kuitenkin karkasi tarhasta, kaatui, mursi jalkansa ja jouduttiin lopettamaan, ennen kuin se ehti saada varsoja.

## Suurkilpailuvoittoja

*  Pennsylvania Sire Stakes (1970)
*  Malmloppet (1974)
*  Hamburg-Stockholm Stadsmatch (1974)
*  Suurmestaruus (1975)
*  Pohjola Grand Prix (1975)
*  Käpylä Grand Prix (1975)
*  Solvalla-Käpylä-ottelu (1975)
*  Tammavaltikka (1975, 1976)
*  Tammer-ajo (1975, 1976)
*  Seinäjoki-ajo (1976)
*  Kultaloimi (1976)
*  Suur-Hollola-ajo (1976)
*  Riihimäki Grand Prix (1976)

## Lähteet

* 
* 
* 

### Viitteet

## Aiheesta muualla

* Meadow Trish Sukupostin tietokannassa
Vitalijus Rumiancevas

**Vitalijus Rumiancevas** (s. 15. maaliskuuta 1985 Vilna) on liettualainen alppihiihtäjä.

Rumiancevas on kilpaillut maailmancupissa kahdessa osakilpailussa, Söldenin suurpujotteluissa 2007 ja 2009. Hän ei kuitenkaan päässyt 30 parhaan joukkoon kummallakaan kerralla.

Rumiancevas osallistui MM-kisoihin ensimmäistä kertaa vuonna 2003. Tuolloin hän oli suurpujottelussa 64. ja keskeytti pujottelussa toisella kierroksella. Rumiancevas sijoittui Bormion kisoissa 2005 pujottelussa 55:nneksi, mutta keskeytti suurpujottelussa jo ensimmäisellä kierroksella. Hän kilpaili olympialaisissa ensimmäistä kertaa Torinon kisoissa 2006, joissa hän sijoittui pujottelussa 44:nneksi, mutta joutui hylätyksi suurpujottelussa. Rumiancevas kilpaili seuraavana vuonna Åren MM-kisoissa. Hän oli kisoissa pujottelussa 32. ja suurpujottelussa 40. Rumiancevas kilpaili samoissa lajeissa myös Vancouverin olympialaisissa 2010, joissa hän sijoittui suurpujottelussa 59:nneksi ja keskeytti pujottelussa sekä Garmisch-Partenkirchenin MM-kilpailuissa 2011, joissa hän oli pujottelun 45., muttei päässyt maaliin suurpujottelussa.

## Lähteet
Antonio Ristevski

**Antonio Ristevski** (; s. 19. toukokuuta 1989 Skopje) on pohjoismakedonialainen alppihiihtäjä. Hän edustaa seuratasolla skopjelaista Rabotnickia.

Ristevski on osallistunut kahteen maailmancupin osakilpailuun, Zagrebin pujotteluihin 2010 ja 2011. Hän ei kuitenkaan päässyt 30 parhaan joukkoon kummallakaan kerralla.

Ristevski osallistui MM-kisoihin ensimmäistä kertaa jo vuonna 2005. Tuolloin hän sijoittui suurpujottelussa 63:nneksi ja keskeytti pujottelussa toisella kierroksella. Ristevski kilpaili samoissa lajeissa myös vuosien 2007, 2009 ja 2011 kisoissa ja keskeytti pujottelussa joka kerralla. Hän sijoittui suurpujottelussa vuonna 2007 44:nneksi, 2009 64:nneksi ja 2011 58:nneksi. Ristevski osallistui olympialaisiin vuonna 2010 ja toimi kisojen avajaisissa maansa lipunkantajana. Hän oli olympialaisten suurpujottelussa 53., mutta keskeytti jälleen pujottelussa.

## Lähteet
Jussi Isotalo

**Jussi Olavi Isotalo** (s. 16. maaliskuuta 1947 Lappi Tl) on Kansallisen Kokoomuksen entinen puoluesihteeri ja Veikkauksen entinen johtaja.

Isotalo toimi kokoomuksen puoluesihteerinä vuodesta 1980 vuoteen 1987. Tätä ennen hän oli toiminut puolueen Satakunnan piirijärjestön piirisihteerinä 1968–1970, Kokoomuksen Nuorten Liiton järjestösihteerinä 1970–1972, puolueen järjestösihteerinä 1972–1975 ja puolueen järjestöpäällikkönä 1975–1979. Puoluesihteeriaikansa jälkeen hän siirtyi vuonna 1988 Veikkauksen kaupalliseksi johtajaksi. Myöhemmin hän toimi yhtiön varatoimitusjohtajana, kunnes jäi eläkkeelle vuonna 2010. Vuonna 2001 hän toimi myös lyhyen aikaa virkaa tekevänä toimitusjohtajana Matti Ahteen irtisanomisen jälkeen.

Isotalo on koulutukseltaan merkonomi, joksi hän valmistui vuonna 1965. Valmistumisensa jälkeen hän työskenteli kahden vuoden ajan John Nurminen Oy:n toimistovirkailijana ennen siirtymistä poliittisiin töihin. 

Isotalo on ollut naimisissa vuodesta 1981 ja hänellä on vuonna 1984 syntynyt tytär.

## Lähteet
Jouko Niva

**Jouko Kullervo Niva** (s. 1958 Rovaniemi) on suomalainen kolmiloikkaaja. 

Kalevan kisoissa hän sijoittui toiseksi 1982 ja kolmanneksi 1984. Sisäratojen SM-kilpailuissa hän sijoittui toiseksi vuosina 1982 ja 1984 sekä kolmanneksi 1980. Hän edusti Suomea kahdessa maaottelussa ja voitti lajinsa Suomi–Ruotsi-maaottelussa 1982.

Hän edusti Lapin Lukkoa.

## Henkilökohtaiset ennätykset
;Ulkoradat
*Korkeushyppy: 202 (1979)
*Pituushyppy: 692 (1983)
*Kolmiloikka: 16,21 (1982)

;Sisäradat
*Korkeushyppy: 203 (1980)
*Kolmiloikka: 16,05 (1984)

## Lähteet
*
Rocannonin maailma

**Rocannonin maailma** () on Ursula K. Le Guinin vuonna 1966 ilmestynyt tieteisromaani. Teoksen on suomentanut Jyrki Iivonen.

## Lähteet

## Aiheesta muualla
* Toni Jerrman: Rocannonin maailma. Tähtivaeltaja 3/2010.
* Jo Walton: Three short Hainish novels: Ursula Le Guin’s Rocannon’s World, Planet of Exile and City of Illusions. Tor.com 2010.
Urs Imboden

**Urs Imboden** (s. 7. tammikuuta 1975 Santa Maria Val Müstair, Sveitsi) on moldovalainen alppihiihtäjä. Hän edusti Sveitsiä kauteen 2006&ndash;2007 saakka.

Imboden on kilpaillut maailmancupissa vuodesta 1997 lähtien. Hänen paras osakilpailusijoituksensa on viides tila Park Cityn pujottelusta 2000. Hän sijoittui samassa lajissa seitsemänneksi edustaessaan Moldovaa vuoden 2010 Adelbodenin osakilpailussa.

Imboden osallistui MM-kisoihin ensimmäistä kertaa St. Antonissa 2001. Tuolloin hän osallistui vain pujotteluun, jossa hän keskeytti jo ensimmäisellä kierroksella. Imboden sijoittui samassa lajissa viidenneksi Salt Lake Cityn olympialaisissa 2002 jääden vain seitsemän sekunnin sadasosan päähän pronssimitalin voittaneesta Benjamin Raichista. Hän jäi samassa lajissa 21:seksi seuraavan vuoden MM-kisoissa. Imboden kilpaili MM-kisoissa seuraavan kerran edustaessaan Moldovaa Åressa 2007, jossa hän sijoittui pujottelussa yhdenneksitoista ja keskeytti suurpujottelussa ensimmäisellä kierroksella. Imboden oli pujottelussa yhdeksäs Val d'Isèren kisoissa 2009 ja samassa lajissa neljästoista Garmisch-Partenkirchenissa 2011. Hän osallistui Vancouverin olympialaisiin 2010, mutta keskeytti pujottelussa jo ensimmäisellä kierroksella.

## Lähteet
Sivarama Swami

**Peter Letai** eli **Śivarā‎ma Swami** (s. 30. maaliskuuta 1949 Budapest, Unkari) on Krishna-liikkeessä (ISKCON) toimiva guru. Hän on ollut sannyasin-munkki vuodesta 1979 ja kuulunut Krishna-liikkeen hallintoelimeen (GBC) vuodesta 1986. Hän on työskennellyt useissa maissa; hän on toiminut esimerkiksi Unkarin Krishna-liikkeen johtajana ja Britannian kansallisena kirtan-johtajana.

Sivarama Swami on kirjoittanut useita teoksia gaudiya-vaishnavismista ja pitänyt kursseja Bhaktivedanta Manorissa. Diwalin aikaan lokakuussa 2009 hänet palkittiin muun muassa humanitaarisesta työstään Unkarin tasavallan kultaisella ansioristillä, valtion toiseksi korkeimmalla tunnustuksella.

Sivarama Swami muutti perheineen Kanadaan Unkarin kansannousun jaloista vuonna 1956. Hän tutustui Srila Prabhupadaan tämän kirjoitusten kautta ensi kertaa 1970 ja sai tältä initiaation 1973.
Teijon kirkko

**Teijon kirkko** on Salon seurakunnan kirkko Perniössä Salossa Varsinais-Suomessa. Teijon kartanon isäntä, ruukinpatruuna Robert Bremer rakennutti tämän kiinalaista pagodia muistuttavan kivikirkon vuonna 1829 Teijon kylässä olevalle kukkulalle kartanon läheisyyteen. Kirkko vihittiin käyttöön vuonna 1830. Rakennus on Suomen pienin kivikirkko.

## Arkkitehtuuri
Teijon kirkko on pohjamuodoltaan lähes neliönmuotoinen, ja sen molemmissa päädyissä on matalat tornit, joissa on pieni neliömäinen lanterniini huipussaan risti. Kirkon pääsisäänkäynti on pohjoispuolella ja kuori on itäpuolella. Kuorin takana olevassa itätornissa on varastotila, jota on 1900-luvulla käytetty ruumishuoneena. Itätornin eteläpuolella on sakasti, joka on rakennettu vuosien 1842 ja 1869 välisenä aikana. Länsitornissa on ullakolle johtavat portaat. Kirkon keskellä runkorakenteen päällä on hirsinen porrasmaisesti kapeneva tornirakennelma.

## Historia
Pääoven päälle on kiinnitetty kivilaatta, jossa on kultaisin kirjaimin latinankielinen teksti kirkon rakentamisesta: "Ad gloriam Dei hoc Templum aedificaverunt Robertus et Brita Bremer Anno 1830." Oven oikealla puolella on julkisivuun kiinnitetty muistolaatta vuosina 1939–1944 kaatuneiden muistoksi..

Kirkon kattorakenteet tuhoutuivat vuonna 1972 tapahtuneessa tulipalossa täysin, ja joulukuussa 2006 riehuneen myrskyn aiheuttamien kosteusvaurioiden takia keskitorni piti rakentaa uudelleen. Korjaustyöt valmistuivat vuonna 2009.

Kirkko on ollut yksityisomistuksessa vuoteen 2010 saakka, viimeksi Teijon kirkkoyhdistys ry:n omistamana, kunnes 3. marraskuuta 2010 kirkko siirtyi Salon seurakunnan omistukseen kirkkoyhdistyksen lahjoitettua sen seurakunnalle.


Tiedosto:Interior of Teijo Church 1.jpg|Kirkkosali
Tiedosto:Saarnastuolin katos, Teijo Church.jpg|Saarnastuolin katos
Tiedosto:Urkuparvi Teijo Church.jpg|Urkuparvi
Tiedosto:Aalmulaatikko - Alm box fi text.jpg|Almulaatikko
Tiedosto:Tykö kyrka.jpg|Teijon kirkko


## Lähteet

## Aiheesta muualla

* Teijon kirkon www-sivut
* Teijon kirkko Salon seurakunnan www-sivuilla 
* 
*
Aindra Das

**Aindra Das** oli alun perin Yhdysvalloista kotoisin ollut Srila Prabhupadan oppilas, joka asui Krishna-liikkeen (ISKCON) temppelissä Vrindavanassa 1980-luvulta alkaen. Hän saavutti kansainvälistä mainetta kirtaniyana, maha-mantran laulajana. Hän kuoli Vrindavanassa ilmeisesti kaasuvuodon seurauksena heinäkuussa 2010. Aindraa pidettiin laajalti Vrindavanan *24 Hour Kirtan Mandalin* "sydämenä ja sieluna".

## Lähteet

## Aiheesta muualla
* 24 Hour Kirtan
Protesti

**Protesti** on vastustava mielenilmaus. Sen esittämiskeinoja ovat muun muassa adressi, mielenosoitus ja lakko. Protestilla kuvataan esimerkiksi suuren väkijoukon suhtautumista tapahtumaan tai muutokseen yhteiskunnassa tai yhteisössä.

Protestilla voi olla merkittäviä yhteiskunnallisia vaikutuksia, kuten vallankumous. 

Protestointia vastaan voidaan tehdä vastaprotesti, joka puolustaa tai kannattaa alkuperäistä protestin kohdetta.

Protestivaaleiksi kutsutaan vaaleja, joissa siihen saakka harjoitettua politiikkaa arvostellut puolue, yleensä oppositiopuolue, saa vaalivoiton. Suomessa protestivaaleina on pidetty etenkin vuosien 1970 ja 1983 eduskuntavaaleja.

## Velvoiteoikeudellinen protesti
Oikeustieteessä protesti tarkoittaa myös tilannetta, jossa vekseliä tai trattaa ei ole maksettu ajoissa ja se protestoidaan eli julkistetaan. Protestilistalle joutuminen aiheuttaa merkinnän luottorekisteriin ja vaikeuttaa lainansaantia.

## Katso myös
* Die-in
* Mielenosoitus
* Musta blokki
* Opiskelijaprotesti
* Sit-in
* Kansalaistottelemattomuus
Rankkareita ja mustia sukkia

**Rankkareita ja mustia sukkia** (*Playing the Field*) on 32-osainen brittiläinen televisiosarja. Sarja kertoo South Yorkshiresta kotoisin olevasta Castlefield Blues -nimisestä naisten jalkapallojoukkueesta sekä sen pelaajien arjesta, työelämästä ja ihmissuhteista.

Yleisradioyhtiö BBC:n esittämää sarjaa tehtiin viisi tuotantokautta vuosina 1998–2002. Suomessa sitä esitti Yle TV2 vuosina 2000–2004. Vaikka sarja sijoittuukin South Yorkshireen, sitä kuvattiin pääosin Derbyshiren Ilkestonissa. Viidennen ja viimeisen tuotantokauden kuvauskaupunkina toimi West Yorkshiren Leeds. Sarjan käsikirjoittajiin kuuluivat muun muassa sarjan luoja Kay Mellor, Sally Wainwright ja Mellorin tytär Gaynor Faye, joka myös näytteli sarjassa. Sarjan tunnuskappaleena soi Alison Moyetin esittämä ”Blue”.

## Näyttelijöitä

*Lorraine Ashbourne … Geraldine Powell
*Melanie Hill … Rita Dolan
*Jo McInnes … Jo Mullen
*Lesley Sharp … Theresa Mullen
*Marsha Thomason … Sharon ”Shazza” Pearce
*Saira Todd … Gabrielle ”Gabby” Holmes
*Debra Stephenson … Diane Powell
*Tracy Whitwell … Angie Gill
*Emma Rydal … Mikey
*Olivia Caffrey … Kate Howard
*Gaynor Faye … Holly Quinn
*Claudie Blakley … Kelly Powell
*James Nesbitt … John Dolan

*Tim Dantay … Dave Powell
*Nicholas Gleaves … Rick Powell
*Ralph Ineson … Luke Mullen
*Chris Walker … Matthew Mullen
*John Thomson … Eddie Ryan
*James Thornton … Scott Bradley
*Lee Ross … Ryan Pratt
*James Ellis … herra Mullen
*Brigit Forsyth … Francine Pratt
*Elizabeth Spriggs … rouva Mullen
*Ricky Tomlinson … Jim Pratt
*Jason O'Mara … Lee Quinn

## Lähteet
Merje Styf

**Merje Styf** on suomalainen ammattitanssija. Tanssiparinsa Luca Rossignolin kanssa hän edustaa Suomea kilpatanssin arvokilpailuissa, ja tällä hetkellä Styf ja Rossignoli ovat ammattilaisten vakiotanssin maailman ranking-listalla parhaiten sijoittunut suomalaispari .

Styf asuu Jyväskylässä ja edustaa paikallista tanssiurheiluseura Tepika ry:tä .

## Saavutukset
Vuonna 2014 Styf ja Rossignoli voittivat kultaa ammattilaisten vakiotanssin SM-kilpailuissa .

Yleisen luokan vakiotanssin SM-kilpailuissa Styf on edellisen tanssiparinsa Sami Vainionpään kanssa voittanut yhden kullan, neljä hopeaa ja yhden pronssin .

## Lähteet
Salon kirkko

**Salon kirkko** on Salon seurakunnan kirkko Salon keskustaajamassa Varsinais-Suomessa.

Alun perin rukoushuoneeksi rakennettu kirkko on tehty vuonna 1894 arkkitehti G. E. Ekestubben suunnitelman mukaan. Vuonna 1927 se vihittiin kirkoksi. Kirkon torni on peräisin vuodelta 1933.

Kristuksen kirkastumista kuvaavan kirkon alttaritaulun on maalannut Venny Soldan-Brofeldt, ja lasimaalaukset on suunnitellut arkkitehti Ilmari Launis. Kellot ovat vuodelta 1933.

Kirkko uudistettiin viimeksi vuonna 1985 Salon kaupunginarkkitehti Lauri Hollménin suunnitelman mukaan. Tässä yhteydessä kirkon valaistus uusittiin ja uudet valaisimet suunnitteli Lisa Johansson-Pape. Vuonna 1994 kirkkoon hankittiin Uuno Eskolan Kristus-aiheinen mosaiikkiteos.

Urkuparvella sijainneet Kangasalan Urkutehtaan urut vuodelta 1968 olivat huonokuntoiset. Kirkon urkuasiain neuvottelukunta suositteli vuonna 2013 niiden purkua. Uudet urut ostettaisiin käytettynä, ja suunnitelmissa on vuoden 1959 urut Tukholman Bromman kirkosta. Vanhat urut purettiin elokuussa 2016.

## Kuvia

Tiedosto: Salon kirkko, portti 4.jpg| Portti
Tiedosto: Salon kirkko, kirkkosali 1.jpg| Kirkkosali
Tiedosto: Salon kirkko, urkuparvi 1.jpg| Urkuparvi
Tiedosto: Salon kirkko, lasimaalaus.jpg| Lasimaalaus


## Lähteet

## Aiheesta muualla

* Churches – Kirkot, Salon kirkko 
* Rakennettu kulttuuriympäristö, Museovirasto
Elpenor

**Elpenor** () oli kreikkalaisessa mytologiassa yksi Odysseuksen tovereista matkalla Troijan sodasta takaisin Kreikkaan. 

Elpenor oli nuorin laivakunnasta, joka purjehti Odysseuksen miehistönä. Homeros mainitsee, että hän ei ollut taistelussa urheimpia tai viisaimpia. Kreikkalaisten saavuttua Aiaian saarelle, hän oli yksi niistä, jotka Kirke muutti siaksi. Sen jälkeen kun hän myöhemmin sai takaisin ihmishahmonsa ja Odysseus oli jatkamassa matkaansa kohti Ithakaa, Elpenor putosi juovuksissa alas Kirken talon katolta, taittoi niskansa ja kuoli. Hänen toverinsa eivät kiireeltään huomanneet Elpenorin puuttumistaan joukosta, vaan jättivät saaren ja toverinsa ruumiin taakseen. Elpenorin kohtalo selvisi Odysseukselle vasta Haadeksessa, jossa tämä ollessaan kysymässä neuvoa tietäjä Teiresiaalta huomasi joukossa myös Elpenorin haamun, joka pyysi Odysseusta palaamaan Aiaiaan hautaamaan ruumiinsa ja rakentamaan paikalle hautamuistomerkin. Odysseus suostui pyyntöön ja noustuaan takaisin maan pinnalle purjehti saarelle hautaamaan toverinsa ja pystytti airon hänelle hautamuistomerkiksi.

## Lähteet
Monty Woolley

**Monty Woolley** oik. **Edgar M. Woolley** (17. elokuuta 1888 New York, New York – 6. toukokuuta 1963 Albany, New York) oli yhdysvaltalainen näyttelijä. Hän oli Oscar-ehdokkaana parhaasta miespääosasta elokuvassa *[[Yhdennellätoista hetkellä]]* (1942) ja parhaasta miessivuosasta elokuvassa *[[Kunnes palaat]]* (1943), muttei kummallakaan kerralla saanut palkintoa. Woolleyn tunnetuimpiin rooleihin kuuluu myös Sheridan Whiteside elokuvassa *[[Hän, joka tuli päivälliselle]]* (1942). Saman roolin hän oli esittänyt myös Broadwaylla. Vuosina 1950–1951 Wolley näytteli nimiroolin radiokomediassa *The Magnificent Montague*. Hänen viimeiseksi elokuvakseen jäi vuonna 1955 valmistunut *[[Muukalainen paratiisissa]]*. Woolley on saanut tähden Hollywood Walk of Famelle.

## Lähteet
Käpylän ammattikoulu

**Käpylän ammattikoulu** oli Kullervonkadulla sijaitseva ammattikoulu. Nykyään rakennus toimii Stadin ammattiopiston Käpylän koulutusyksikön opetuspisteenä ja siellä opetetaan painoalaa sekä kemian tekniikkaa.

## Historia
Rakennus valmistui vuonna 1968, jolloin siihen muuttivat Helsingin kaupungin kirjapainokoulu, hienomekaanikkokoulu, leipurikoulu sekä laboratoriokoulu. Vuonna 1970 hienomekaanikkokoulu ja kirjapainokoulu yhdistyivät samaksi hallinnolliseksi kokonaisuudeksi, Käpylän ammattikouluksi.

Vuonna 1978 leipuriosasto siirtyi Roihuvuoren ammattikouluun. Vapautuneet tilat otettiin valokuvauslaboranttien sekä prosessitekniikan opintolinjojen käyttöön. 1980 koulun nimi muutettiin Käpylän ammattioppilaitokseksi, johon kuuluivat graafisen tekniikan osasto sekä säätötekniikan (entinen hienomekaanikkokoulu) osasto.

Vuoden 1993 kevääseen asti rakennuksessa toimivat Käpylän ammattioppilaitos ja Laboratorioalan ammattioppilaitos. Toukokuussa 1993 Laboratorioalan ammattioppilaitos muutti uusiin tiloihin Onnentielle. Vuonna 1999 Käpylän ammattioppilaitos liittyi Heltechiin ja siitä tuli Käpylän koulutusyksikön opetuspiste. Sähköalan opetus siirtyi Vallilan opetusyksikköön vuonna 2010. Rakennukseen aloitettiin vuonna 2012 perusparannus ja sen on arvioitu valmistuvan elokuussa 2014.

## Lähteet
* Heltech Käpylä perusparannuksen hankesuunnitelma
Sami Vainionpää

**Sami Vainionpää** on suomalainen ammattitanssija. Tanssiparinsa Johana Pružinkován kanssa hän on edustanut Suomea kilpatanssin arvokilpailuissa ympäri maailmaa. He ovat vuoden 2015 Suomenmestaripari. Ammattilaisten vakiotanssin maailman ranking-listalla Vainionpää ja Pružinková ovat toiseksi parhaiten sijoittunut suomalaispari.

Vainionpää asuu Tampereella, ja hän on Suomen Tanssiurheiluliiton huippu-urheiluvaliokunnan jäsen.

Sami Vainionpää tanssii nykyään Roosa Ståhlbergin kanssa.

## Lähteet
Täystyrmäys

**Täystyrmäys** () on vuonna 1998 ensi-iltansa saanut yhdysvaltalainen toimintaelokuva. Elokuvan on ohjannut Tsui Hark ja käsikirjoittanut Steven E. de Souza. Pääosissa näyttelivät Jean-Claude Van Damme, Rob Schneider ja Lela Rochon. Taistelukohtausten koreografiasta vastasi Sammo Hung.

Elokuva sai poikkeuksellisesti ensi-iltansa Filippiineillä toukokuussa 1998. Yhdysvalloissa elokuvan ensi-ilta oli syyskuussa, kuten myös Hongkongissa.

## Juoni
Vaatesuunnittelija Marcus Ray on aikaisemmin myynyt Hongkongissa piraattitekstiilejä nimekkäistä vaatemerkeistä. Nykyisin hän yrittää olla laillinen myyjä ja tietämättään hän on työskennellyt neljä vuotta CIA agentin Tommy Hendricksin kanssa, joka on lähetetty tutkimaan laittomia kaupantekoja. Tilanne muuttuu huonoon suuntaan, kun laittomat kopiot farkuista leviävät laajemmille markkinoille ja he joutuvat emoyhtiön pomon Karen Leen epäillyiksi piraattien levittämisestä. Marcus päättää yrittää Tommyn kanssa etsiä käsiinsä piraattien valmistajat. Samalla he sotkeutuvat Hongkongissa vaikuttavan venäjän mafian kanssa tekemisiin, jotka suunnittelevat levittävänsä pienimuotoisia pommeja tekstiilien ja lelujen seassa.

## Rooleissa

## Suomessa
Suomessa elokuva julkaistiin suoraan videolle vuonna 1999. Sittemmin 2000-luvun alussa elokuvaa esitettiin televisiosta Neloselta kahdesti vuonna 2003 ja kerran MTV3:lta vuonna 2006.

## Lähteet

## Aiheesta muualla
* Leffatykin arvostelu
Mourner’s Rhapsody

**Mourner's Rhapsody** on puolalaisen säveltäjä, kosketinsoittaja ja laulaja Czeslaw Niemenin studioalbumi vuodelta 1974. Sen on kustantanut CBS Schallplatten ja tuottajina ovat toimineet Sol Rabinowitz ja Niemen. Kääntöpuolen täyttävä nimikappale perustuu 1800-luvulla eläneen puolaisen runoilija Cyprian Norwidin runoon.

Niemenin lisäksi levyllä musisoivat John Abercrombie, Gail Cantor, Erin Dickins, Don Grolnick, Jan Hammer, Dave Johnson, Steve Khan, Rick Laird, Seldon Powell, Carl Rabinowitz, Howard Roberts, Tasha Thomas ja Michal Urbaniak.

Levykannen on suunnitellut Roslav Szaybo ja valokuvan on ottanut Chris Yates. Takakannen kasvokuvan itkevästä naisesta on tehnyt Niemen. Levykannen on valmistanut englantilaisyritys Shorepak Packaging Co. Ltd. LP-levyjä on valmistettu Englannissa.

## Kappaleet

Sivu 1

# "Lilacs and Champagne" – 4:05
# "I've Got No One Who Needs Me" – 4:14
# "I Search for Love" – 4:51
# "Baby M" – 5:17
# "Inside I'm Dying" – 5:34

Sivu 2

# "Mourner's Rhapsody" – 15:00

Kappaleiden tekijäkaksikko on Czeslaw Niemen ja Norman Simon. Sovitukset ovat Niemenin. Julkaisijayhtiö on April Music Ltd. / GEMA (MCPS).

## Muusikot

"Lilacs And Champagne"
* Jan Hammer – rummut
* Czeslaw Niemen – piano, Moog
* Dave Johnson – lyömäsoittimet
* Rick Laird – Fender-basso
* Michal Urbaniak – sähköviulu
* Erin Dickins – taustalaulu 
* Gail Cantor – taustalaulu
* Tasha Thomas – taustalaulu 

"I've Got No One Who Needs Me"
* Seldon Powell – huilu
* Czeslaw Niemen – piano, Mellotron
* Jan Hammer – rummut
* Rick Laird – basso

"I Search For Love"
* Dave Johnson – lyömäsoittimet
* Michal Urbaniak – sähköviulu
* Jan Hammer – rummut
* Steve Khan – kitara
* Czeslaw Niemen – Moog
* Rick Laird – basso
* Don Grolnick – piano
* Erin Dickins – taustalaulu 
* Gail Cantor – taustalaulu
* Tasha Thomas – taustalaulu 

"Baby M"
* Carl Rabinowitz – akustinen kitara
* Jan Hammer – rummut
* Czeslaw Niemen – akustinen piano, Moog ja Moog-basso
* Erin Dickins – taustalaulu 
* Gail Cantor – taustalaulu
* Tasha Thomas – taustalaulu 

"Inside I'm Dying"
* John Abercrombie – sähkökitara
* Jan Hammer – rummut
* Michal Urbaniak – sähköviulu
* Dave Johnson – lyömäsoittimet
* Don Grolnick – piano
* Czeslaw Niemen – Mellotron
* Rick Laird – basso

"Mourner's Rhapsody"
* Czeslaw Niemen – urut, kellot (chimes), patarumpu, Synthieks, Moog-basso
* Jan Hammer – rummut
* Dave Johnson – lyömäsoittimet
* John Abercrombie – sähkökitara
* Rick Laird – Fender-basso
* Don Grolnick – akustinen piano
* Howard Roberts – kuoronjohtaja

## Lähteet

* Niemen LP *Mourner's Rhapsody* (CBS 80557, 1975)
Tokyo Tapes

**Tokyo Tapes** on saksalaisen raskasta rockia soittavan Scorpionsin tupla-livealbumi vuodelta 1978. Konserttiäänitykset on tehty Tokion Sun-Plaza-Hallissa 24. ja 27. huhtikuuta vuonna 1978. Albumin julkaisi RCA Records.

Äänitysmobilena on ollut tokiolainen Tamco ja äänittäjänä Tamotsu Yoshida. Remiksaus on tehty Dierks-studioilla, Köln / Stommeln. Tuottaja on Dieter Dierks.

Levykannen valokuvat on ottanut Hans G. Lehmann.

## Kappaleet
A-puoli
# All Night Long (Roth / Meine) – 2:55
# Pictured Life (R. Schenker / Meine / Roth) – 3:04 (ASCAP)
# Backstage Queen (R. Schenker / Meine) – 3:30 (ASCAP)
# Polar Nights (Roth) – 6:43 (ASCAP)
# In Trance (R. Schenker / Meine) – 5:22 (ASCAP)

B-puoli
# We'll Burn the Sky (R. Schenker / Dannemann) – 8:16
# Suspender Love (R. Schenker / Meine) – 3:28
# In Search of the Peace of Mind (R. Schenker / M. Schenker / Meine / Heimberg / Dziony) – 3:00 (ASCAP)
# Fly to the Rainbow (M. Schenker / Roth) – 9:23 (ASCAP)

::"In Search of the Peace of Mind" on tallennettu Metronome Recordsin suosiollisella luvalla.

C-puoli
# He's a Woman, She's a Man (R. Schenker / Meine / Rarebell) – 5:22
# Speedy's Coming (R. Schenker / Meine) – 3:21 (ASCAP)
# Top of the Bill (R. Schenker / Meine) – 6:39 (ASCAP)
# Hound Dog (Leiber / Stoller) – 1:16 (BMI)
# Long Tall Sally (Johnson / Blackwell / Penniman) – 2:09 (BMI)

D-puoli
# Steamrock Fever (R. Schenker / Meine) – 3:35
# Dark Lady (Roth) – 3:34 (ASCAP)
# Kojo No Tsuki (R. Taki / B. Tsuchii / sov. Scorpions) – 3:09
# Robot Man (R. Schenker / Meine) – 5:33 (ASCAP)

## Muusikot
* Klaus Meine – laulu (paitsi: "Polar Nights")
* Ulrich Roth – soolokitara (paitsi: "Steamrock Fever")
* Rudolf Schenker – rytmikitara sekä soolokitaraintro: "He's a Woman, She's a Man" ja toinen soolo: "Long Tall Sally"
* Francis Buchholz – bassokitara
* Herman Rarebell – rummut

## Kiitokset
Yhtye kiittää Tokion RCA:ssa erityisesti seuraavia henkilöitä: Ichiro Okuno, Tokugen Yamamoto, Minoru Ishijima, Makoto Kimata, Hisayoshi Magara, Takashi Ishihara ja Akiko Takahashi. Konsertien järjestelyistä kiitetään seuraavia: Udo-Artists Inc., Udo, Ishi ja Tets henkilökuntineen. Lisäksi mainitaan Juerg Marquardt, Winfried Trenkler, Thomas Olivier ja Hansi Lehmann sekä yhtyeen roudarit Rainer Holst, Hans "Ossy" Ostendorf, Reinhard "Tuempel" Endrigkeit, Holger Dolzitzki ja Michael Lehr.

## Lähteet
* Scorpions 2LP *Tokyo Tapes* (RCA Victor CPL2-3039, 1978)

## Aiheesta muualla
* 
*
(Untitled)

**(Untitled)** on yhdysvaltalaisen The Byrds -yhtyeen vuonna 1970 julkaistu tupla-albumi, jonka ensimmäinen levy sisältää konserttitaltioinnin New Yorkin College Centerin konsertista helmikuulta 1970. Toinsella levyllä on uutta studiomateriaalia. Albumi jäi nimettömäksi, koska levy-yhtiö Columbia Recordsin tiedustellessa albumin nimeä, totesi yhtyeen tuottaja Terry Melcher ”projektin olevan toistaiseksi nimeämätön” ().

*(Untitled)* sai hyvän vastaanoton niin taiteellisesti kuin kaupallisestikin. Lisäksi Britanniassa yhtye saavutti levyn kappaleella ”Chestnut Mare” ensimmäisen top 20 -hittinsä sitten vuoden 1965.

Vuonna 2000 julkaistiin albumin laajennettu kahden CD-levyn versio *(Untitled)/ (Unissued)*, joka sisälsi alkuperäisen sisällön lisäksi ylijäämämateriaalia *(Untitled):*in äänityssessioista. 

## Kappaleet

### LP 1: Live
**A-puoli**
#  
#  
#  
# 
#  
#  
**B-puoli**
#

### LP 2: Studio
**A-puoli**  
#  
# 
# 
#  
# 
**B-puoli** 
#  
#  
#  
# 

## Kokoonpano
**The Byrds**
*Roger McGuinn – kitara, Moog-syntetisaattori, laulu 
*Clarence White – kitara, mandoliini, laulu 
*Skip Battin – bassokitara, laulu 
*Gene Parsons – rummut, kitara, huuliharppu, laulu 
**Muut**
*Gram Parsons – taustalaulu kappaleessa ”All the Things” 
*Terry Melcher – piano kappaleissa ”All the Things” ja ”Truck Stop Girl” 
*Byron Berline – viulu kappaleessa ”You All Look Alike” 
*Sneaky Pete Kleinow – pedal steel -kitara kappaleessa ”Yesterday's Train” 
 
## Lähteet
Alexandra Coletti

**Alexandra Coletti** (s. 8. elokuuta 1983 Monaco) on monacolainen alppihiihtäjä. Hän edusti kauteen 2005&ndash;2006 asti Italiaa.

Coletti on kilpaillut maailmancupissa vuodesta 2001 lähtien. Hänen paras sijoituksensa on viidestoista tila Val d'Isèren syöksylaskusta 2006.

Coletti osallistui olympialaisiin ensimmäistä kertaa vuonna 2006. Hän kilpaili viidessä eri lajissa ja sai parhaan sijoituksensa syöksystä, jossa hän oli 31. Coletti kilpaili seuraavana vuonna Åren MM-kisoissa, joissa hän sijoittui supersuurpujottelussa 23:nneksi ja syöksylaskussa 25:nneksi, mutta keskeytti suurpujottelussa ensimmäisellä kierroksella. Hän osallistui myös Val d'Isèren MM-kisoihin 2009, mutta keskeytti kaikissa kolmessa lajissa, joissa hän kilpaili. Coletti toimi maansa lipunkantajana avajaisissa Vancouverin olympialaisissa 2010 ja sijoittui parhaiten alppiyhdistetyssä, jossa hän oli 19. Garmisch-Partenkirchenin MM-kisoissa 2011 hän oli alppiyhdistetyssä 22., jonka lisäksi hän sijoittui syöksylaskussa 24:nneksi ja super-G:ssä 30:nneksi.

Hänen veljensä Stefano Coletti on moottoriurheilija.

## Lähteet
Zodiak – Uuden tanssin keskus

**Zodiak – Uuden tanssin keskus** on Zodiak Presents ry:n ylläpitämä nykytanssin tuotanto-, esitys- ja tapahtumakeskus. Yhdistys toimii Helsingin Ruoholahdessa, Kaapelitehtaalla.

## Yhdistyksen toimintamalli

Zodiak Presents ry on perustettu vuonna 1986 ja sen tavoite on luoda tila ja verkosto itsenäisten toimijoiden kesken uuden tanssin tuotannoissa. Vuonna 1997 toiminta-ajatus laajennettiin Zodiak – Uuden tanssin keskukseksi. Zodiak on nykyisin osa tanssin aluekeskusverkostoa, jonka opetusministeriö käynnisti vuonna 2004 tavoitteena parantaa nykytanssin tuotantojen toimintaedellytyksiä. Tuotantoa tukee myös Helsingin kaupunki. Zodiakin tuotantoina on esitetty vuosittain keskimäärin 8–10 ensi-iltaa. Esityksiä järjestetään Kaapelitehtaan lisäksi myös muissa tiloissa yhdessä muiden tuottajatahojen kanssa, muun muassa kulttuurikeskus Stoassa, Ateneum-salissa, Aleksanterin teatterissa, Kiasma-teatterissa, Kansallisoopperan Alminsalissa ja Espoon Kaupunginteatterin Louhisalissa.

## Sivuaskel-festivaali

Zodiak-yhdistys on järjestänyt vuodesta 1996 alkaen kansainvälistä nykytanssin Sivuaskel-festivaalia (Side Step Festival).

## Kirjallisuutta
* 

## Lähteet

## Aiheesta muualla
* Zodiak.
* Sivuaskel-tanssifestivaali .
Bojan Kosić

**Bojan Kosić** (s. 14. joulukuuta 1990 Nikšić) on montenegrolainen alppihiihtäjä. Hän edustaa seuratasolla nikšićiläistä Javorakia.

Kosić osallistui MM-kisoihin ensimmäistä kertaa vuonna 2007. Hän oli tuolloin suurpujottelussa 47., mutta keskeytti pujottelussa ensimmäisellä kierroksella. Kosić kilpaili samoissa lajeissa myös Val d'Isèren kisoissa 2009 ja sijoittui suurpujottelussa 67:nneksi keskeyttäen pujottelussa jälleen ensimmäisellä laskulla. Hän kilpaili Vancouverin olympialaisissa 2010 ja on samalla maansa toistaiseksi ainoa olympialaisiin osallistunut talviurheilija. Kosić oli kisoissa pujottelussa 40. ja suurpujottelussa 61. Hän sijoittui seuraavana vuonna Garmisch-Partenkirchenin MM-kisoissa pujottelussa 43:nneksi, mutta jäi suurpujottelussa rinteeseen ensimmäisellä kierroksella.

## Lähteet
Guillermo Amor

**Guillermo Amor Martínez** (s. 4. joulukuuta 1967 Benidorm, Alicante, Espanja) on espanjalainen entinen jalkapalloilija.

Amor lukeutuu Barcelonan seuralegendoihin. Hän voitti seuran riveissä kaikkiaan 17 virallista mestaruutta.

## Ura
Amor oli pelipaikaltaan keskikenttäpelaaja. Hän pelasi yleensä hyökkäävässä roolissa.

Amor oli Barcelonan kasvatti. Ensimmäiset miesten pelinsä hän pelasi seuran B-joukkueessa. Barcelonan edustusjoukkueessa Primera Divisiónissa Amor pelasi vuosina 1988–1998. Hän on seuran virallisten otteluiden listalla viidentenä 421 esiintymisellään. Amor oli osa Barcelonan *Dream Teamia* 1990-luvulla. Hän saavutti seuran riveissä muun muassa viisi Espanjan-mestaruutta sekä Euroopan cupin voiton ja kaksi Cup-voittajien cupin voittoa.

Amor edusti Primera Divisiónissa lisäksi Villarrealia vuosina 2000–2002. Ulkomailla hän edusti Italian Serie A:ssa Fiorentinaa vuosina 1998–2000 ja Skotlannin Valioliigassa Livingstonia vuonna 2003.

Espanjan maajoukkueessa Amor pelasi vuosina 1990–1998 37 ottelua ja teki niissä neljä maalia. Hän edusti Espanjaa 1996 EM-kilpailuissa ja 1998 MM-kilpailuissa.

## Saavutukset
*Espanjan-mestaruus 1991, 1992, 1993, 1994, 1998
*Espanjan cup 1990, 1997, 1998
*Espanjan supercup 1991, 1992, 1994, 1996
*Euroopan cup 1992
*Cup-voittajien cup 1989, 1997
*UEFA Super Cup 1992, 1997

## Muuta
Amor on työskennellyt Barcelonan organisaatiossa myös peliuransa jälkeen. Nykyisin hän toimii teknisen johtajan tittelillä.

Benidormin jalkapallostadion on nimetty Amorin mukaan. Se on nimeltään Estadio Municipal Guillermo Amor.

## Aiheesta muualla
*Amor Barcelonan sivustolla
Kolme cowboyta

**Kolme cowboyta** on J. Karjalainen ja Mustat lasit -yhtyeen ensimmäinen singlejulkaisu vuodelta 1981. Levy-yhtiö on Oy Kompass Records Ab ja luettelotunnus KOS 1026.

Singlen kappaleet ovat uudelleen masteroituina mukana J. Karjalaisen
tupla-cd-kokoelmalla *Kaikki hitit*, joka julkaistiin 6. huhtikuuta 2011.

## Kappaleet
# 
# 

"Kolme cowboyta" on balladi kolmesta karjapaimenesta, jotka ovat lähteneet ratsastamaan kaupungista. Yksi heistä ei kuitenkaan kykene unohtamaan rakastamaansa naista, minkä vuoksi hänen toverinsa eivät pidä häntä oikeana cowboyna. Muiden suunnatessa matkalle yksi heistä palaa lopulta rakkaansa luokse. Laulun taustalla kuullaan muun muassa mandoliinia, pianoa ja steel-kitaraa. Laulun lopussa kuullaan vihellysosuus.

"Apinaorkesteri" on pehmennetyllä Bo Diddley -kompilla etenevä, lastenlauluksikin sopiva kappale. Sen sanoitus kertoo aarniometsän suojassa harjoittelevasta apinaorkesterista. Karjalainen soittaa kappaleella pianoa.

## Lähteet
* J. Karjalainen ja Mustat lasit s. *Kolme cowboyta* / "Apinaorkesteri" (Kompass Records KOS 1026, 1981)

### Viitteet
Operaatio Midnight Climax

**Operaatio Midnight Climax** oli Yhdysvaltain tiedustelupalvelun (CIA) 1950- ja 1960-luvuilla suorittama LSD:n vaikutuksia ihmiseen selvittävä tutkimus, jossa bordellin asiakkaille tarjottiin juoma, johon oli sekoitettu asiakkaiden tietämättä LSD:tä. Tämän jälkeen koehenkilöitä tarkkailtiin salaa peili-ikkunan takaa. Tutkimusta pidetään eräänä standarditapauksena epäeettisesti toteutetusta tutkimuksesta.

Koejärjestely perustui kokonaisuudessaan tutkimusvilppiin ja siinä vaarannettiin kohdehenkilöiden terveys ja samalla tallennettiin henkilöiden tietämättä heitä koskevia hyvin arkaluonteisia tietoja. Koehenkilöille ei koskaan kerrottu siitä, että he olivat nauttineet tietämättään LSD:tä, eikä koehenkilöille järjestetty jälkihoitoa, huolimatta siitä, että heillä oli kokeen jälkeen usein harha-aistimuksia ja ahdistusta. Yksi tutkittavista teki itsemurhan.

## Katso myös
* MK-ULTRA-projekti
* Tusgekee-tutkimus
* Tutkimusetiikka
* Tutkimusvilppi

## Kirjallisuutta
* Sieber, Joan E, Iannuzzo, Rebecca & Rodriguez, Beverly. (1995). *Deception Methods in Psychology: Have they Changed in 23 Years?* Ethics and Behavior 5 (1), 67–85.

## Lähteet
*Mäkinen, Olli. (2006). *Tutkimusetiikan ABC*. Vaajakoski: Tammi. ; 

### Viitteet
Rough and Ready

**Rough and Ready** on Jeff Beck Groupin studioalbumi vuodelta 1971. Sen on kustantanut Epic Records ja sen luettelotunnus on PE 30973.

Tuottajana on toiminut Jeff Beck ja kyseessä on Equator-tuotanto. Masteroinnin on tehnyt Jack Ashkinazy.

Levykannen on suunnitellut Ron Caro ja valokuvaaja on Clive Arrowsmith.

Albumin musiikkia voisi luonnehtia hard rockiksi, jossa on laulusolististakin johtuen funk-vaikutteita. Instrumentaali "Max's Tune" on jo lähinnä jazz-rockia. Päätöskappale "Jody" on albumin melodisinta antia.

Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin albumit on julkaistu remasteroimattomina ja alkuperäisillä kansikuvilla.

## Kappaleet

Sivu 1

# "Got the Feeling" (Jeff Beck) – 4:46
# "Situation" (Jeff Beck) – 5:27
# "Short Business" (Jeff Beck) – 2:34
# "Max's Tune" (M. Middleton) – 8:24

Sivu 2

# "I've Been Used" (Jeff Beck) – 3:40
# "New Ways / Train Train" (Jeff Beck) – 5:52
# "Jody" (B. Short & J. Beck) – 6:05

Kappaleiden julkaisija on B. Feldman & Co. Ltd. (ASCAP) paitsi kappaleen "Max's Tune" osalta Essex Music International, Inc. (ASCAP).

## Muusikot

* Jeff Beck – kitara
* Bob Tench – laulu
* Cozy Powell – rummut
* Max Middleton – piano
* Clive Chaman – basso

Albumin kannessa on yhteen jäsenten kuvat lähtien vasemmasta yläkulmasta vastapäivään. Bob Tench esiintyy levyllä Polydor Recordsin suosiollisella luvalla.

## Lähteet

* Jeff Beck 5xCD *Original Album Classics* (Epic 88697302772, 2008)

## Aiheesta muualla
* Albumin tiedot Sony Musicin Music Made Simple -sivustolla
Gabriel Farfan

**Gabriel Farfan** (s. 23. kesäkuuta 1988 San Diego, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.

## Seurajoukkueura

Farfan pelasi juniorina koulunsa Castle Park High Schoolin joukkueessa ja La Jolla Nomadsissa, jonka kanssa hän voitti alle 14-vuotiaiden Yhdysvaltain-mestaruuden vuonna 2002. Vuosina 2003–2005 hän kuului Yhdysvaltain jalkapalloliiton IMG Soccer Academy -koulutusohjelmaan ja vuosina 2006–2007 hän pelasi yliopistojalkapalloa opiskellessaan Cal State Fullertonissa. Fullertonissa hänet valittiin Big West -konferenssin kakkostähdistöjoukkueeseen.

Kahden yliopistovuoden jälkeen Farfan vietti vuoden meksikolaisen Américan riveissä. Hän harjoitteli seuran edustusjoukkueen kanssa, mutta sai peliaikaa vain reserveissä. Hän on pelannut myös USL Premier Development League -amatööriliigan Orange County Blue Starissa, Ventura County Fusionissa ja Los Angeles Legendsissä.

Maaliskuussa 2011 Farfan teki ammattilaissopimuksen Major League Soccerin Philadelphia Unionin kanssa. Hän debytoi MLS:ssä kauden 2011 avauskierroksella 19. maaliskuuta ottelussa Houston Dynamoa vastaan.

## Maajoukkueura

Farfan kuului Yhdysvaltain alle 17-vuotiaiden maajoukkueeseen ja osallistui ikäluokan MM-kilpailuihin vuonna 2005.

## Yksityiselämä

Farfanilla on sekä Yhdysvaltain että Meksikon kansalaisuus. Hänen isänsä on kotoisin Meksikon Tijuanasta, ja hänen äidillään on meksikolais-italialaiset sukujuuret. Myös hänen kaksoisveljensä Michael on jalkapalloilija. Veljekset pelasivat pitkään samoissa joukkueissa, mutta tiet erosivat hetkeksi toisen yliopistovuoden jälkeen, kun Gabriel siirtyi Américaan ja Michael UNC Chapel Hillin yliopistoon. Molemmat liittyivät Philadelphia Unionin MLS-joukkueeseen kaudeksi 2011.

## Lähteet

## Aiheesta muualla

* Gabriel Farfanin esittely Philadelphia Unionin sivustolla 
* Gabriel Farfanin esittely Major League Soccerin sivustolla
Heljareyga (albumi)

**Heljareyga** on Heljareygan esikoisalbumi, joka julkaistiin vuonna 2010. Kaikki albumin kappaleet ovat yhtyeen perustajan ja solistin, Heri Joensenin käsialaa, ja niistä jokainen on laulettu fäärin kielellä. Albumi julkaistiin alun perin pelkästään digiversiona, mutta myöhemmin levy-yhtiö Tutl laittoi albumin myyntiin myös CD-formaatissa.

## Kappaleet
# 
# 
# 
# 
# 

## Arvostelut
* Metalreviews.com: 93/100

## Lähteet

## Aiheesta muualla
* 
* Heljareyga (albumi) Discogsissa. 
*
Samir Azzimani

**Samir Azzimani** (; s. 22. lokakuuta 1977 Levallois-Perret, Ranska) on marokkolainen alppihiihtäjä. Hän edustaa seuratasolla pariisilaista Racing Club de Francea.

Azzimani osallistui MM-kisoihin ensimmäistä kertaa vuonna 2001, jolloin hän sijoittui suurpujottelussa 46:nneksi. Hän oli St. Moritzin kisoissa 2003 samassa lajissa 77., jonka lisäksi hän kilpaili pujottelussa, jossa hän keskeytti toisella kierroksella. Vuoden 2005 MM-kisoissa Azzimani sijoittui suurpujottelussa 76:nneksi ja keskeytti pujottelussa ensimmäisellä laskulla. Hän kilpaili samoissa lajeissa myös Val d'Isèren MM-kisoissa 2009, muttei päässyt maaliin kummassakaan. Azzimani osallistui Vancouverin olympialaisiin 2010 ainoana marokkolaisena. Hän sijoittui pujottelussa 44:nneksi ja oli suurpujottelun 74. nopein.

## Lähteet
Oktjabrski

**Oktjabrski** () on lukuisten paikkakuntien nimi Venäjällä ja muissa IVY-valtioissa. Valtaosa näistä on pienehköjä taajamia tai kyliä. Nimi viittaa Lokakuun vallankumoukseen.

* Oktjabrski, kaupunki Baškortostanissa Venäjällä
* Oktjabrski, kaupunkimainen taajama  Permin aluepiirissä Venäjällä, Oktjabrskin piirin keskus
* Oktjabrski, piirin hallintokeskuksena toimiva kaupunkimainen taajama Arkangelin alueen Ustjan piirissä Venäjällä
* Oktjabrski (), kaupunkimainen taajama Valko-Venäjän Homelin alueella
Shyam Dhakal

**Shyam Kumar-Dhakal** (; s. 7. syyskuuta 1981) on nepalilainen alppihiihtäjä. Hän osallistui Val d'Isèren MM-kisoihin 2009, joissa hän sijoittui pujottelussa 66:nneksi ja suurpujottelussa 83:nneksi.

## Lähteet
Private Dancer (kappale)

**Private Dancer** on Tina Turnerin kappale Tinan Private Dancer -albumilta vuodelta 1984. Dire Straits -yhtyeen Mark Knopfler kirjoitti Private Dancer -laulun alun perin Dire Straits -yhtyeelleen, mutta päätti lopulta, että Private Dancer -laululle täytyy löytää naisartisti.

Kappale ylsi Suomen virallisen singlelistan sijalle 11.

## Lähteet

## Aiheesta muualla
* Discogs
Tontut. Hämmästyttävät matkat

**Tontut. Hämmästyttävät matkat** (tai *Tontut: Tonttujen ikimuistoiset matkat,* ) on *[[Tontut (televisiosarja)|Tontut]]*-animaatiosarjan jaksoista koostettu elokuva, joka julkaistiin kotivideotallenteille vuonna 1997. Elokuvan ohjasi *[[C.B. Boyd]]*.

Elokuva ja sarja perustuvat *[[Wil Huygen]]in* kirjoittamiin Suuri tonttukirja ja Tonttujen kutsu kirjoihin.

## Juoni

Päähenkilöinä toimivat tuomaritonttu Klaus ja hänen apulaisensa Danny. He kiertävät ympäri maailmaa sovittamassa ongelmia, kulkien Henri-joutsenella. Tonttujen pahimpia vastustajia ovat peikot, jotka aiheuttavat usein harmia ja kiusaa kaikille metsän eläimille ja olennoille.

## Suomenkielinen tuotanto

**Ohjaus:** Saara Laiho
**Tunnuslaulu:** Tomi Koponen
**Suomennos:** Juha Westerlund
**Miksaus:** Anssi Tamminen
Robert Kilwardby

**Robert Kilwardby** (n. 1215–1279) oli dominikaaniteologi, filosofi, Canterburyn arkkipiispa ja kardinaali.

Kilwardby opiskeli Pariisin yliopistossa, missä hän opetti logiikkaa. Myöhemmin hän liittyi dominikaaniveljeskuntaan ja opiskeli teologiaa. Lokakuussa 1272 paavi Gregorius X nimitti hänet Canterburyn arkkipiispaksi lopettaakseen viran täyttämisestä aiheutuneen kiistan. Hänet vihittiin virkaan 26. helmikuuta 1273.

Kilwarby kruunasi Edvard I:n ja Eleonooran Englannin kuninkaaksi ja kuningattareksi elokuussa 1274. Paavi Nikolaus III nimitti hänet Porton ja Santa Rufinan kardinaalipiispaksi vuonna 1278. Hän kuoli vuonna 1279 Italiassa ja haudattiin Viterbon dominikaaniluostariin.

Teoksessaan *"De ortu scientiarum"* Kilwardby esitti, että logiikka on sanatiedettä ja kuuluu yhtenä osa-alueena kieliteieteeseen grammatiikan ja retoriikan ohella. Logiikan erityisalueena olivat hänen mukaansa ne rationaaliset alueet, jotka näkyvät kielenkäytössä. Esimerkiksi väite, että ihminen on eläin, on logiikan tarkastelema rationaalinen rakenne sikäli kun se tulee jossain kielenkäyttötilanteessa merkitykselliseksi.

Toisaalta Kilwardby piti logiikkaa myös järkitieteenä, joka tutkii maailman rakennetta. Tämä määritelmä perustui arabialaisten filosofien pohdintoihin ja erityisesti uusplatonistisiin tapoihin ymmärtää todellisuus järjellisesti rakentuneena. Logiikkaa on opiskeltava, koska se opettaa minkälaiseen rakenteeseen maailma on joko syntynyt tai luotu.

## Lähteet

## Aiheesta muualla
*
Sahahaikalat

**Sahahaikalat** (Pristiophoriformes) on rustokalalahko, jonka lajit elävät trooppisissa merissä. Lahkoon kuuluu ainoastaan yksi heimo **sahahait** (Pristiophoridae).

## Lajit
Vanhimmat sahahaikalafossiilit on ajoitettu jurakauden loppupuolelle. Nykyisiä lahkon lajeja tunnetaan viidestä kahdeksaan, ja ne jaetaan kahteen sukuun. Lajeja ovat muun muassa harmaasahahai (*Pliotrema warreni*), sahahai (*Pristiophorus cirratus*) ja amerikansahahai (*Pristiophorus schroederi*).

## Anatomia
Sahahaikalat ovat keskikokoisia hailajeja, ja suurin tavattu yksilö oli 137&nbsp;cm pitkä. Rakenteeltaan ne ovat hoikkia ja hieman litteitä. Kuono on pitkä ja litteä, ja pienet terävät hampaat ovat kuonon sivuilla. Kuonossa on myös kaksi viiksisäiettä ja silmien takana olevat ruiskureiät ovat kookkaat. Selkäeviä lajeilla on kaksi ja peräevä puuttuu. Harmaasahahailla kidusaukkoja on kuusi ja *Pristiophorus*-suvun lajeilla tavanomaisemmat viisi. Sahahailajit ovat ovovivipaarisia. Poikasia voi olla 7&ndash;17 ja ne ovat syntyessään 28&ndash;35&nbsp;cm pitkiä.

## Levinneisyys
Sahahailajeja tavataan Atlantin länsiosista Floridan, Kuuban ja Bahaman rannikoilta, Etelä-Afrikan rannikolta ja Tyyneltämereltä Japanista Australiaan ulottuvalta alueelta. Ne elävät rannikkovesistä aina lähes kilometrin syvyyteen. Sahahait liikkuvat ryhminä, mutta niiden elintavoista ei tiedetä paljoakaan. Sahahaita kalastetaan muun muassa Australiassa niiden hyvänmakuisen lihan vuoksi.

## Lähteet
Muhammad Abbas

**Muhammad Abbas** (; s. 16. helmikuuta 1986 Gilgit) on pakistanilainen alppihiihtäjä.

Abbas kasvoi Pohjois-Pakistanin vuoristossa, jossa hänen isänsä veisti hänelle sukset puusta. Ilmavoimien entinen upseeri Zahid Farooq huomasi Abbasin lahjakkuuden tämän ollessa 8-vuotias ja toimii hänen valmentajanaan edelleen.

Abbas osallistui MM-kisoihin ensimmäistä kertaa Bormiossa 2005, jolloin hän oli pujottelussa 64. Hän kilpaili Vancouverin olympialaisissa 2010 ollen maansa historian ensimmäinen ja toistaiseksi ainoa olympialaisiin osallistunut talviurheilija. Abbas sijoittui kisojen suurpujottelussa 79:nneksi.

## Lähteet
Half Past Never Band

**Half Past Never Band** on helsinkiläinen, vuonna 2008 perustettu, kuusihenkinen funk/jazz-vaikutteinen hip hop -yhtye. Yhtyeestä käytetään myös lyhennettä **HPNB**.

## Historia
Yhtye aloitti vuonna 2008 alun perin yhden miehen projektina, mutta on nykyään laajentunut kuusihenkiseksi. Yhtyeen muodostavat Fatima Koroma (laulu), Aleksi Mäkinen (basso), Timo Korander (koskettimet), Heikki Räisänen (kitara), Aleksi Kortesoja (rummut, perkussiot) ja Lari Ruotsalainen (kitara). Yhtyeen debyyttialbumi *[[As It Should Be]]* julkaistiin omakustanteena vuonna 2010. Albumi sai yleisesti positiivisen vastaanoton ja se on loppuunmyyty. Yhtyeen ensimmäinen studioalbumi *[[Cubicle Coma]]* julkaistiin Skill Street Entertainmentin kautta 18. toukokuuta 2011. Half Past Never Band esittää soul-, funk- ja hip hop -vaikutteista musiikkia. Half Past Never Band julkaisi keväällä 2012 sekä kolme uutta kappaletta sisältävän EP:n että *[[Cubicle Coma Remixes]]* -nimisen remixalbumin yhtyeen edellisestä albumista. Yhtyeen kolmas pitkäsoitto ''Fall to Another'' julkaistiin elokuussa 2013. Yhtye on esiintynyt mm. vuoden 2012 Funky Elephant -festivaaleilla, vuoden 2013 Ämyrockissa Hämeenlinnassa ja Saksan Greifswaldissa kymmeniä vuosia järjestetyillä Nordischer Klang -festivaaleilla toukokuussa 2014 .

## Diskografia
* As It Should Be (2010)
* Cubicle Coma (2011)
* Cubicle Coma Remixes (2012)
* EP (2012)
* Fall to Another (2013)

## Lähteet

## Aiheesta muualla
* Viralliset sivut 
* 
* Half Past Never Band Facebookissa
Arttu Pihlainen

**Arttu Pihlainen** (s. 16. marraskuuta 1981 Jyväskylä) on uransa lopettanut suomalainen alamäkiluistelija. Hän on voittanut monta Red Bull Crashed Ice -osakilpailua, kuten vuosina 2008 ja 2009 Quebecissä. 19. maaliskuuta 2011 hän varmisti lajin maailmanmestaruuden voittamalla niin ikään Quebecissä maailmanmestaruuskiertueen neljännen ja viimeisen osakilpailun.

Pihlainen on koulutukseltaan liikuntatieteiden maisteri, joksi hän valmistui Jyväskylän yliopistosta. Hän on työskennellyt liikunnanopettajana.

## Lähteet

## Aiheesta muualla
*Arttupihlainen.com
*Facebook: R2 Pihlainen